《送王君聘明府迁比部》
明代·卢龙云

秋风海上送秋曹，几载怜君抚字劳。何必拾遗思汉汲，且看明字重虞皋。

白头慈母新纶檄，玄鬓仙郎旧佩刀。若道爰书非得意，于门他日为谁高。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。